Ne presentes lateat ac posteros noticię omnium tradimus quod domnus Josbertus de Voldina dedit Deo et ęcclesię cisterciensi quicquid habebat in territorio de Volchis sine aliquo retinemento et pasturam de Noers et de Martreis et de Socce, tam in montibus quam in vallibus et necessaria ad alios usus grangię. Hujus rei testes sunt: Haimo de Dorna monachus et fratres ejus Rainaldus et Johannes de Dorna Balbinusque prepositus. Post aliquantum vero temporis, investivit idem Josbertus monachos cistercienses de dono memorato per manum domni Hugonis ducis, presentibus suprascripto Haimone monacho et Bartolomeo de Fontanis aliisque nonnullis. ...